
TOIMINTAKERTOMUS 2022–2025
Sukujuhla ja vuosikokous 2022
Henrik Luoma-Mieltyn sukuseuran kahdeksas sukujuhla ja vuosikokous pidettiin Seinäjoen Framilla 6.8.2019. Siihen osallistui runsaat 180 henkilöä.

Sukujuhlan ohjelman juonsi Markku Kortesmaa. Tervehdyssanat lausui Seppo Luhtasaari ja musiikkiohjelmaa esitti Pentti Rinta-Loppi. Juhlassa kuultiin Kihniän sukuseuran tervehdys ja Heikin sukuhaaraan kuuluvan minnesotalaisen Rundmanin perheen videotervehdys sekä kuultiin kahden kuudennen sukukirjan jälkeläisten muisteluja omasta lähisuvustaan. Kuva- ja videoesityksessä luotiin katsaus sukuseuran vaiheisiin.

Sukujuhlassa julkaistiin kuudes sukukirja. Siinä esitellään Henrikin ja Kaisan vanhimman pojan Tuomaan kahden tyttären, Helenan ja Liisan, jälkeläisiä noin vuoteen 1922 saakka. Hallituksen jäsenistä Markku Kortesmaa paneutui kirjan toimittamiseen. Jaana Puskala vastasi kirjan sukutauluosuudesta. Matti Korpiaho, Jaana Puskala ja Markku Kortesmaa vastasivat kirjan historiaosuudesta. Kirjan ulkoasu noudatti Marja-Terttu ja Kalervo Mieltyn suunnitteleman ensimmäisen kirjan ulkoasua. Kirjan taitosta vastasi Tiina Siika-aho. Sukukirja painettiin Vaasassa, KTM Ykkös-Offset -kirjapainossa.

Vuosikokouksessa valittiin uusi hallitus:

Puheenjohtajaksi valittiin Matti Korpiaho, varapuheenjohtajaksi Seppo Luhtasaari sekä uusiksi jäseniksi Riikka Kalmi ja Pentti Rinta-Loppi.
Hallituksessa jatkavat Kalevi Kortesmaa, Markku Kortesmaa, Airi Puhilas, Jaana Puskala, Arja-Leena Rajala, Erkki Trompari.

Toiminnantarkastajiksi valittiin Hilkka Rinnekari ja Helena Ristiluoma sekä varatoiminnan tarkastajiksi Erkki Hautala ja Jaakko Arkkola.
Päätettiin jäsenmaksuksi 20 € jaksolle 2022–2025.

Hallituksen kokoontumiset
Uusi hallitus järjestäytyi xx.2022. Sihteeriksi valittiin Markku Kortesmaa, rahastonhoitajaksi Erkki Trompari sekä sukutauluvastaavaksi ja tiedottajaksi Jaana Puskala. 
Hallituksen kokouksia on ollut xx, joista suurin osa etäkokouksia.

Tiedottaminen
Suvun jäsenille perustettu Facebook-ryhmä on kasvanut. Helmikuussa 2025 ryhmässä oli 612 jäsentä. Siihen kuuluvat ovat saaneet ajantasaista tietoa sukuseuran toiminnasta. Sivusto toimii myös keskustelukanavana. 
Muita tiedotuskanavia ovat olleet joulun alla 2023 ja 2024 lähetetyt sähköiset joulukirjeet, kutsukirje sukujuhlaan sekä henkilökohtaiset yhteydenotot.
Sukuseuran uudistetut verkkosivut ovat osoitteessa https://luomamieltynsuku.fi/.
Sukutietojen keruu ja toisen sukukirjan päivitys 
Henrikin ja Kaisan jälkeläisiä on selvitetty jo runsaat 135 000 henkilöä. Lisäystä vuoden 2022 sukujuhlan tilanteeseen on noin 8 000 henkilöä. Puolisot ja puolisoiden vanhemmat mukaan lukien tietokannassa on jo noin 270 000 henkilöä. 
Kuluneella toimikaudella on panostettu erityisesti sukukirjasarjan kakkososassa (2010) esiteltyjen Maria Tuomaantyttären jälkeläisten tietojen tarkistukseen ja päivitykseen. Päivitetty versio Maria Tuomaantyttären ennen vuotta 1925 syntyneistä jälkeläisistä julkaistaan digitaalisessa muodossa elokuussa 2025. 

Sukutietojen lähteet: oma tutkimus, suvun jäsenet, Suomen sukuhistoriallisen yhdistyksen (SSHY) ja Kansallisarkiston digitaaliset kokoelmat (digi.narc.fi). Olemme kartoittaneet myös Ruotsiin, USA:han ja Kanadaan muuttaneiden jälkeläisten tietoja käyttäen Siirtolaisuusinstituutin, Ancestryn, MyHeritagen ja SVAR:n tietokantoja sekä tietokantoja FamilySearch, FindaGrave, Billiongraves, SortedbyName ja SortedbyDate.

Muu toiminta
Sukuseura osallistui Vantaan sukumessuille 2019, Seinäjoella järjestetyille Eteläpohjalaiset juureni -tapahtumaan 2023 ja 2024, Isonkyrön markkinoille 2022, 2023 ja 2024, Peräseinäjoen markkinoille 2022, 2023 ja 2024 sekä Vantaan sukumessuille 2024 ja Tampereen sukumessuille 2025. Hallituksen jäsenet tekivät kotiseuturetken kesäkuussa 2023 Peräseinäjoelle.
Toimintakauden aikana olemme pitäneet yhteyttä Suur-Palon sukuseuran ja Kihniän sukuseuran kanssa sekä yksittäisten sukututkijoiden kanssa.
Sukuseuran kotisivut on uudistettu, ja niitä on tarkoitus kehittää edelleen.

Toimintakauden aikana on myyty kaikkia kuutta kirjasarjan osaa. Kirjamyyntiä on vauhdittanut erityisesti kotisivulle perustettu verkkokauppa. 

